《寄杨计部》
明代·胡应麟

暂辞簪笔下蓬莱，缥缈风烟越峤开。放鹤夜眠高士墓，呼猿晨谒梵王台。

平湖弦管千家集，大海帆樯十郡来。早晚长杨思献赋，岂应岩穴滞仙才。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。